ไม่แปลกใจเลยที่สวนผักโอ้กะจู๋ จะก้าวขึ้นมาเป็นร้านสเต็กและสลัดอันดับ 1 ในเชียงใหม่ ภายในช่วงเวลาเพียงข้ามคืน  จากร้านสลัดเขตนอกเมืองย่านสันทรายที่ทั้งชาวเชียงใหม่และนักท่องเที่ยวต่างดั้นด้นขับรถไปกิน และตอนนี้กำลังจะขยายสาขาใหม่สู่ใจกลางเมืองอีกด้วย

ด้วยความลงตัวทั้ง 3 ด้าน

1. ความหลากหลายของเมนูอาหาร แม้ที่นี่จะเน้นขายเมนูสลัดและสเต็ก แต่ก็มีความหลากหลายน่าทานของเมนูจนเลือกไม่ถูก

2. รสชาติอาหารและคุณภาพวัตถุดิบ ที่นี่ใช้เนื่อสัตว์ที่มีคุณภาพ หมักด้วยซอสและปรุงสุกอย่างถูกกรรมวิธี ทำให้สเต็กมีรสชาติดี และเนื้อสัมผัสนุ่มชุ่มน้ำตามธรรมชาติ ส่วนผักสลัดก็สดกรอบ ปลอดภัยต่อสุขภาพ เสริมด้วยน้ำสลัดที่รสชาติไม่เป็นรองใคร

3. ความลงตัวของปริมาณเสิร์ฟต่อราคา ซึ่งถือว่าคุ้มค่าและค่อยข้างถูก แถมได้เยอะ จัดเต็มมากๆ จะทานคนเดียวก็อิ่มพอดี หรือจะสั่งหลายๆเมนูมาแชร์กับเพื่อนก็อิ่มอร่อยสบายกระเป๋า

หากใครมีเวลาว่าง ก็ลองมาอุดหนุนได้ รับรองไม่ผิดหวังครับ แต่ดูเวลาด้วยเพราะช่วงมื้อเย็นและช่วงวันหยุดคนเยอะมาก